Aalborgs Stifts Adresseavis, 1824-06-02
Portugal. Den lissaboner Hoftidende af 1ste Mai leverer nu og Beretningen om den den 30te April forefaldne Revolution, der i det Væsentlige stemmer overeens med den, der var leveret i franske Blade. (s. No. 83.) Den meddeler de 2 Actstykker: Brevet til Kongen, Proclamationen til Soli daterne og den til Folket. Brevet til Kongen indeholder Forsikkringen om de Helvedplaner, som de skrækkelige Frimurerselskaber havde smeddet mod den ophøiede Monarks og hans kongel. Families Liv, og som kun det af Prindsen egenmægtigen begyndte Foretagende var istand til at standse, hvorfor han og i de ærbødigste Udtryk beder om, at i Kongen vil bifalde dem. "Eders Majestæt, siger han i Jndledningen dertil, hvis Dyder ere mere ophøiede, end Mennesker formaae at tænke sig det, og pryde den bedste Konge, der gives paa Jorden (1), kan ikke andet, end billige min heeltemodige Beslutning, fordi den har til Hensigt at befrie Eders Majestæt fra de skjændige Personers Snarer, der omgive Dem, og have bragt Dem paa Randen af Afgrunden &c." Endnu den 29de April celebererede den kongl. Familie den nu for Tiden i Spanien værende Prindsesse af Beiras Fødselsdag og den engelske Gesandt gav til Ære for hans Konges Fødselsdag, et glimrende Bal. Hans Hotel var prægtigt oplyst og der var derfor en stor Trængsel i Gaden. Kl. 11 saae Man en Hyrevogn med Politientendanten i at komme, og hentede, som det synes, for at advare ham, Grev Subserra (Pamplona, og hans Familie. Den franske Gesandt fulgte strax efter, og ved Midnatstid opløste sig hele Selskabet. Grev Sub serra undgik paa den Maade at arresteres, i det han i nogle Dage fandt Beskyttelse hos den franske Minister og kom siden ombord paa en engelsk Fregat. Foruden ham var Grev Povoa (forhen Sampaio) den Eneste af alle Ministrene, der slap for at arresteres, og han vedblev derfor at være Finantsminister. Endnu samme Dag udnævnte Kongen andre Ministre istedetfor de Arresterede, nemlig: General Leite, som Udenlandsminister og Marqvis Palmella for Marine- og Colonialdepartementet. Silva Giraldes Quelhas er bleven General=Politieintendant. Marschal Beresford er bestandig hos Kongen i portugisisk Uniform og Folket beviser ham al Agtelse. Den 1ste Mai takkede Chefen for den lissaboner Garnison Tropperne i Jnfantens Navn for den Punktlighed og Orden, hvormed de havde udført hans befaling, og føiede til, at H. K. H. var overbeviist om, at der var ikke eet Korps af den brave portugisiske Armee, der jo deelte deres ærekjære og tro Følelser. Man forsikkrer, at der i hine urolige Dage skal være arresteret ialt 7 til 800 Personer, og Fængslerne være saa fulde, at Man maatte bortsende af de Arrestanter, der var der, for at faae Plads til Andre. Blandt de Arresterede befinde sig Personer af enhver Rang og Stand, men især Officerer af Armeen. Regjeringen skal have en Liste paa alle Klubmedlemmerne under Constitutionen, nu kaldes de allesammen Frimurere. Militaire Patrouiller gjennemstreife Staden Nat og Dag. Franciscaneren Sampayo og Advocaten Pavia Raposo skulle være indviede i alle de tagne Forholdsregler, og have forfattet Proclamationerne. Man har forlangt, at det i Havnen liggende engelske Skib Windsorcastle skulde være i Bereedskab til i paakommende Tilfælde at tage Kongen ombord, hvilket det og er; Man slutter heraf, at Uveiret ikke er forbi. J Hoftidenden gjendrives det Rygte, at franske Tropper skulde være indrykkede i Portugal eller dog ivente.